Lioba-søstre
Lioba-søstre, en sidegren af Benediktinerordenen, opkaldt efter abbedissen Lioba (d. ca. 780), som hjalp Bonifatius med missionen i Tyskland. Lioba-søstrene blev grundlagt 1920, godkendt 1927 og er navnlig udbredt i Tyskland. De beskæftiger sig med religionsundervisning, sognearbejde og socialt arbejde. Siden 1935 har Lioba-søstrene virket i Danmark (Sankt Lioba Kloster på Frederiksberg).